Projekt on huvitav päris mitmes mõttes. Peamine on muidugi asjaolu, et see annab arengumaade lastele juurdepääsu haridusele ja uued tulevikuvõimalused. Tegemist on "õnge" mitte "kala" tüüpi toetusega. Võib muidugi küsida, kas sülearvuti on asi, millest peaks  alustama? Ja seda on palju kordi tehtud. Projekti läbiviijad näevad sülearvutis kahte õppimisprotsessi olulist osa - arvuti annab ligipääsu informatsioonile ja samas on õppimise tööriist, millega iseseisvalt uurida ja eksperimenteerida. Loomulikult on selle nägemuse taga hulk teadustööd, aga et sellises mahus projekti pole kunagi toimunud, on peaaegu võimatu enne 10-20 aasta möödumist kindlalt öelda, kui hästi teooria praktikas töötab.